section_heading: Povijest sastava
paragraph_text: Na Pedagoškoj akademiji 1972. godine Meri Cetinić susreće Slobodana M. Kovačevića, te zajedno osnivaju grupu "More" u kojoj Meri svira klavir i vokalni je solist. Također je uz S. M. Kovačevića skladatelj i aranžer grupe. Sastav snima nekoliko singlica i album "More" koji postiže veliki uspjeh, kao i naslovna pjesma. Ujedno, na "Splitskom festivalu" grupa "More" ima 2 uspješna nastupa s pjesmama "Gdje god da pođeš" i "Samo simpatija". U grupi 1973. godine pjeva i Oliver Dragojević. U grupi "More" također svoju karijeru započinje Milo Vasić poznatiji kao Jasmin Stavros. Nakon prvog razlaza Mora, dio članova okupio se u ad-hoc supergrupi Putu. U 80-ima u grupi Tedi Bajić (Spalato) svira gitaru, a Remi Kazinoti je na klavijaturama. Prvi album, "More", snimljen je 1974. godine (Jugoton) i te godine postava sastava bila je sljedeća: